約埋好朋友團個早年，天寒地凍梗係食雞煲。呢度用ipad點菜，你叫侍應加乜加物佢會話你要自己撳先得飲品方面都幾多特別選擇，我叫咗芒果冰幾好飲，唔太甜啱啱好。主打嘅雞煲，叫咗小辣，但有啲唔太食得辣嘅朋友已經嫌太辣要不停飲嘢。我自己食得辣嘅覺得ok，反而係嫌啲雞肉一般，肉質麻麻，雞味欠奉。火煱配料如肥牛、響鈴、手打丸等卻有驚喜，質素不亞於港式火鍋店舖面有少少迫，不過土地問題旺區食嘢係咁可體諒。現場抽氣效能不足，食完返屋企連底衫都有雞煲味所以大家唔好著啲難洗嘅衫入去食。